《寄友直借古书》
宋代·方一夔

五日学作诗，十日学书纸。书成自称好，对客发微泚。

尔来草书人，作态工侧媚。譬如老孙娘，不病要儿齿。

我空诗未工，苦瘦如我字。有诗使人写，适兴聊尔尔。

宿缘喜多学，未用进于技。试问宜休民，何如觅青李。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。